**Referat for bestyrelsesmøde 1.2017**

Tid: Tirsdag, den 31. januar 2017, kl. 19:30-22:30

Sted: Ehlersvej 11

Til stede: Bestyrelsen

Inviteret: Gabor Lacko under pkt. 3, kl. 20-21.

Fraværende: Ingen

|  |  |  |
| --- | --- | --- |
| Pkt. | Emne | Beslutning |
| 1. | Godkendelse af dagsorden og referat fra møde 7.2016 | Godkendt |
| 2. | Opsamling fra møde 7.2016   1. Klubbens udstyr – indkøb af nyt materiel v/NB 2. HFK version 2018 v/LR 3. Hall of Fame v/LR 4. Sodavandsmaskinen v/VG 5. Vaskemaskinen v/VG 6. Hjemmeside for events v/CJ | 1. I løbet af foråret vil nogle af klubbens oprullere blive skiftet ud med et nyt trådløst system. Implementeringen heraf vil ske på baggrund af en analyse af medlemstilkendegivelser herom. 2. HFK version 2018 er under udarbejdelse. 3. Hall of Fame er under udarbejdelse. 4. Sodavandsmaskinen er stadig i stykker. VG følger op herpå. 5. Vaskemaskinen er stadig i stykker. VG følger op herpå. 6. CJ arbejder videre hermed. |
| 3. | Økonomi   1. Assisterende kasserer 2. Regnskab for 2016 3. Budget for 2017 | 1. Idet arbejdsbyrden som kasserer fortsat er meget stor, er bestyrelsen på jagt efter assistance til JG som kasserer. Nærmere information til medlemmerne herom forelægges på GF17. 2. JG har færdiggjort regnskabet. Det vil blive oversendt revisoren i indeværende uge. 3. Bestyrelsen havde fået hjælp af Gabor Lacko til udarbejdelse af budgettet 2017. Stor tak til Gabor. Budgettet blev gennemgået og vedtaget. |
| 4. | Udpegning af stævneansvarlige for klubbens seks stævner:   1. MM Vision Cup 2. Påskestævnet 3. HFK Open 4. Høststævnet 5. Copenhagen Cadet Circuit | 1. Af pladsmæssige årsager vil vi forsøge at finde en anden hal. VG sørger for, at der er åbent. Dan Bjergvang er stævneleder. JG vil gerne prøve at stable en madbod op. 2. Philippe Bonnet. 3. Philippe Bonnet og Mikkel Hedegaard. JG vil gerne prøve at stable en madbod op. 4. Philippe Bonnet 5. Philippe Bonnet og Mikkel Hedegaard. |
| 5. | Oprettelse af veteranudvalg og nyt fra B&U-udvalget. | Klubben har oprettet et veteranudvalg. VG er ind til videre kontaktperson og vil tage kontakt til veteranfægterne.  På et forældremøde vil vi forsøge at engagere nogle frivillige til klubbens B&U-udvalg. |
| 5. | Evt.   1. Træneruddannelse til VG v/NB 2. Ansøgning til TUP17 v/NB 3. Skoleidrættens Forårsfestival 2017 v/JG 4. GF17 v/LR 5. Mesterskabsaften 2017 v/NB 6. Besøg fra arbejdstilsynet v/SD 7. Strategimøde med trænerne v/LR 8. Forældremøde v/LR 9. Kultur og Festdage, juni 2017 v/NB 10. Hjemmeside v/NB 11. Gæld fra medlemmer v/NB 12. U13 - U15 tilbud om idrætsskole i Gentofte v/NB 13. Make Over Day 08.01.17 v/NB 14. Havneudvalgsmøde 09.01.17 v/SD 15. DFF’s involveringsmøde 10.01.17 16. Udtagelse til kadet- og junior-EM/VM 2017. 17. Dato for næste møde | 1. VG’s træneruddannelse (DFF niveau 3) udskydes til efteråret 2017. VG sørger for at sige til, når tilmelding skal ske. 2. Ansøgning til Gentofte Kommunes Talentudviklingsprojekt er blevet sendt af sted. 3. Her i foråret 2017 er der en række arrangementer, hvor klubben kan markere sig. 4. De praktiske detaljer omkring GF17 og emner til bestyrelsens beretning blev gennemgået. 5. Mesterskabsaften 2017 er den 8. marts. Navne på klubbens mestre er sendt af sted. 6. Arbejdstilsynet kommer på besøg primo 2017 7. Strategimøde med trænerne er udskudt til efter GF17 8. Forældremøde er udskudt til efter GF17 9. Klubben planlægger at deltage i Festdagene i juni måned. 10. Klubmodul har tilbudt klubben af opdatere hjemmesiden for 15.000,- kr. Det blev kort diskuteret, om det er et tilbud, klubben ønsker at benytte sig af. Klubben takkede nej, idet hjemmesiden opfylder klubbens nuværende behov. 11. Medlemmernes gæld til klubben er nedbragt til 13.000,-. Bestyrelsen håber, at den sidste gæld vil blive afviklet i februar måned. 12. Vi har haft brochurer liggende herom i klubben, men ingen har henvendt sig til hverken bestyrelsen eller trænerne. 13. 14 medlemmer og forældre var mødt op til arbejdsdagen 08.01.17. Stor tak til alle. Næste arbejdsdag er 02.04.17. 14. Der er blevet afholdt haveudvalgsmøde 09.01.17. Næste møde er den 23. februar 2017, hvor LR vil deltage. 15. Dansk Fægte-Forbund afholdt involveringsmøde for klubberne 10.01.17. CJ deltog fra klubben. 16. LR orienterede om, at bestyrelsen har nedlagt protest over for Dansk Fægte-Forbund om udtagelsen til kadet- og junior-EM/VM 2017. 17. Næste bestyrelsesmøde afholdes primo april. |